**Nyugat-Pannon Járműipari és Mechatronikai Központ Nonprofit KFT**

Üzleti beszámoló 2019. év

Összefoglaló

A Kft korábbi ügyvezetőjének megbízatása 2019 év június közepén lejárt.

Június végéig lezajlott a feladatok, ügyek átadás-átvétel folyamata a korábbi ügyvezetővel.

Július hónapban tulajdonosi egyeztetések történtek, beszámolva a jövőt érintő tervekről, projektekről.

Július - augusztus hónapban a vállalkozás működési struktúráját, szervezeti működését, fennálló kötelezettségeit érintő vizsgálat és a nyitott ügyek lezárása volt a feladat.

A nyári időszak a társaság pénzügyi helyzetéből adódóan (-3,6M Ft) támogatási összegek, szerződések tárgyalásával telt.

A megkapott támogatásokat az elmaradt kifizetések részbeni törlesztésére kellett fordítani.

Tartozások: NAV, Szolgáltatói tartozások, Fizetések, Automotive Hungary kiállítás. – 3,7M Ft

A 2019 októberi Automotive Hungary kiállításon a társaság a NYPJMK lehetőséget biztosított a zalai és vasi vállalkozások számára a bemutatkozásra.

A rendezvényen a NYPJMK közösségi standon a nagyvállalatok közül a Flex és a BPW Hungaria, az egyetemi partnerek közül a ELTE gépészmérnök szak, valamint a kis és középvállalkozások tekintetében a csepregi Uniriv Kft. és a szombathelyi Z-ROX NYUGAT Kft. vett részt a kiállítóként.

2019 November – December hónapokban a korábban megalkotott NYPJMK stratégiai programpontok mentén a társaság megfogalmazta a legfontosabb projekt elemeket 2019-2025 időszakra.

A tárgyalásokat az együttműködő partnerekkel 2019 decemberben megkezdődött.

2019 évi támogatási összegek biztosításával a társaság működése 2019 év novemberéig volt biztosított.

2020 február hónapban a társaság köztartozás mentes, szolgáltatók felé 4 hónap tartozása (könyvelés, ügyvéd, telefonszolgáltató) és munkabér kifizetés elmaradása 4 havi van a társaságnak.

A tartozásokat a társaság a 2020 évi tulajdonosi támogatásokból tervezi törleszteni.

**NYPJMK Stratégiai projektek**

A társaság feladata, hogy a régió gazdasági, munkaerőpiaci és társadalmi változások figyelembevételével a tulajdonosi elvárásoknak megfelelően megvizsgálja és priorizálja a NYPJMK 2020 stratégia célrendszerében megfogalmazott projekteket.

A társaság a 2019-2025 időszakra a következő projekteket tervezi koordinálni:

1, Regionális szolgáltató központ létrehozása helyi szolgáltatókkal

2, Zala - Vas szolgáltói – gyártói szektor potenciál felmérése

3, Munkaerő piaci kompetencia átvilágítás

4, Szakmai oktatás átalakítása az ipari szektor új igényeit szolgálva

5, Felső oktatási, egyetemi képzési igények vizsgálata

6, Társadalmi hatások vizsgálati projektek

**1, Regionális szolgáltató központ létrehozása helyi szolgáltatókkal**

A regionális szolgáltató központ feladata a KKV, Nagyvállalati szektor működésének támogatása és Új vállalkozások indításának előkészítése, a letelepedés, fejlesztés és üzemeltetés támogatása. Részvétel regionális gazdaság fejlesztési koncepció kidolgozásban.

A társaság a következő szolgáltatói területek szolgáltatóit vonja be az együttműködésbe:

* + Mérnöki – technológiai szolgáltató
  + Humán erőforrás szolgáltató
  + Stratégiai menedzsment
  + Projekt szolgáltató
  + HR, Bérszámfejtés
  + Oktatás
  + Marketing
  + Stratégiai beszerzés
  + Pénzügyi tanácsadás
  + Digitális transzformáció, Ipar 4.0 megoldások
  + Kiszervezett szerviz, gyártás
  + Vállalat irányítási rendszerek
  + Pályázati menedzsment
  + Üzemeltetés
  + Tanúsító szolgáltató
  + Logisztikai szolgáltató

Az egyeztetések a szolgáltató vállalkozókkal 2019 decemberében megkezdődtek, jelenleg is folynak.

A szolgáltatói „katalógus” előkészítése, tervezése 2020 január hónapban megkezdődött.

A társaság a szolgáltató központ felépítésében és szolgáltatások közvetítésében, kapcsolattartásban, illetve a közvetített szolgáltatások lekövetésében vállal szerepet.

**2, Zala - Vas szolgáltatói – gyártói szektor potenciál felmérése**

A társaság a Vas megyei és a Zala megyei ipar és kereskedelmi kamarákkal együttműködve a régió szolgáltatói és gyártói potenciálját tervezi felmérni. A felmérés célja a termékek és szolgáltatások lokalizációja a régió hozzáadott értéknövelése érdekében.

* + Termékek – szolgáltatások közvetítése a régióban
  + Kompetencia vizsgálat
  + Fejlesztési programok koordinálása

2019 novemberében történt egyeztetés és a projektelemek bemutatása a VMKIK elnökségével. Kamarai és kormányzati KKV fejlesztési programokhoz csatlakozva a NYPJMK a régió piaci igényeinek felmérésében és a termék-szolgáltatás fejlesztési programok koordinálásban vállal szerepet.

**2020 – 2025 időszak tervezett projektelemei**

**3, Munkaerő piaci kompetencia átvilágítás**

* + A vállalkozások munkaerő igényeinek vizsgálata, koncentrálva a magasabb hozzáadott értékű pozíciókra

**4, Szakmai oktatás átalakítása az ipari szektor új igényeit szolgálva**

* + Szakképző központ létrehozása, együttműködés szakképző intézetekkel
  + A versenyszféra oktatási vállalkozásainak bevonása

**5, Felső oktatási, egyetemi képzési igények vizsgálata**

* + Felsőoktatás bevonása a középiskolai képzésbe
  + Rugalmasabb, projekt szemléletű oktatási struktúra kidolgozása

**6, Társadalmi hatások vizsgálati projektek**

**BÉR- ÉS LÉTSZÁMGAZDÁLKODÁS ÉRTÉKELÉSE**

2019. évben a KFT ügyvezetőjének személyében változás következett be. A korábbi ügyvezető megbízatása 06.18-án lejárt, az új ügyvezető 06.19-től a korábbival azonos módon, munkaviszonyban látja el a feladatát, munkáját 1 fő program koordinátor segíti megbízásos jogviszonyban.

**BERUHÁZÁSI, FEJLESZTÉSI ÉS FENNTARTÁSI TERV ÉRTÉKELÉSE**

Társaságunknak nem volt beruházása.

**2019.ÉVI PÉNZÜGYI GAZDÁLKODÁS BEMUTATÁSA**

#### BEVÉTELEK

#### Értékesítés nettó árbevétele

2019.évre összesen 2.900 E Ft árbevételt terveztünk szolgáltatásnyújtásból, ebből ténylegesen 2.650 E Ft realizálódott.

#### Egyéb bevételek

A társaság a 2019. évi gazdálkodása során számolt az alapítók és egyéb szervezetek, vállalkozók támogatásából származó bevétel összegével, amelyet a könyveinkben egyéb bevételként tartunk nyilván.

Az önkormányzatok hozzájárulása városonként:

Szombathely 5 millió Ft,

Nagykanizsa 5 millió Ft,

Szentgotthárd 3 millió Ft,

Zalaegerszeg 2,5 millió Ft.

Összesen **15,5 millió Ft** alapítói támogatásból származó bevétel ért el a KFT 2019. évben.

A térség nagy vállalatai, az Aptiv, Iqor Global, Schaffler Savaria, TDK 1-1 millió Ft-os támogatással járultak hozzá a szolgáltató és koordinációs szervezet működéséhez.

Összességében bevételként az alábbi összegek realizálódtak 2019. évben:

Tulajdonosi hozzájárulások 15,5 millió forint

Vállalati támogatás 4 millió forint

Szolgáltatás nyújtása 2,6 millió forint

**Összesen 22,1 millió forint**

***AKTIVÁLT SAJÁT TELJESÍTMÉNYEK***

Társaságunk 2018.évben 2,1 millió Ft-ot számolt el készletei között folyamatban lévő projekt ráfordításainak befejezetlen termelésként történő figyelembe vétele miatt, mert a 2017.évben elkezdett stratégiai célrendszer felülvizsgálata és aktualizálása projekt még nem zárult le, átnyúlik 2019.évre.

Fenti projekt lezárult, ezért az aktivált saját teljesítményt a készletekből visszavezettük a ráfordítások közé.

### *KÖLTSÉGEK, RÁFORDÍTÁSOK*

*Az anyagjellegű ráfordítások*:

Az anyagköltségnél a működésünkhöz szükséges nyomtatványok, irodaszerek beszerzését vettük figyelembe. Ezek összege éves szinten 66 ezer Ft volt.

Az igénybevett szolgáltatások összege 9,43 millió forint volt.

Fenti összeg tartalmazza a telekommunikációs, könyvvezetési, marketing tanácsadási, jogi szolgáltatási tevékenységek ellenértékét kiemelve a nagyobb volumenű tételeket

* Stratégiai projektekhez kapcsolódó pályázati források monitoring 1 millió Ft
* Mach Tech Ipar napjai kiállításon való részvétel 1,9 millió Ft
* Automotive Hungary kiállításon való részvétel, stand felépítése 2 millió Ft

Egyéb költségeknél a bankszámla vezetési díját, ezen túl pedig a kamarai tagdíjat és kötelező kamarai hozzájárulás összegét számoltuk el. Az egyéb szolgáltatások értéke 2019. évben összesen 0,32 millió forint volt.

Az előzőekben leírtak szerint a KFT anyag jellegű kiadásainak összege az alábbiak szerint alakul:

Anyag költség 0,06 millió forint

Igénybevett szolgáltatások 9,43 millió forint

Egyéb költségek 0,32 millió forint

**Összesen 9,81 millió forint**

*Személyi jellegű ráfordítások*:

### A költségvetés kiadási oldalának személyi jellegű ráfordításai éves szinten 13,47 millió Ft kiadást jelentettek. 1 fő helyi koordinátor megbízási jogviszonyban, 1,1 millió Ft-ért látta el feladatait. A Kft korábbi és új ügyvezetője is, az előző évekhez hasonlóan munkaviszonyban látja el a tevékenységét. Az új ügyvezető munkabére havi 820 E Ft, egyéb díjazás ezen felül nem illeti meg. A munkabér és a megbízási díj után a vonatkozó adó- és járulékfizetési kötelezettségeket figyelembe véve, az azok utáni kifizetői járulékok összege 2 M Ft volt. Személyi jellegű ráfordításként került még elszámolásra a korábbi ügyvezető tevékenysége során felmerült vállalkozási célú saját gépkocsi használat, amelynek összege 1 M forint volt.

### Személyi jellegű egyéb ráfordítások között szerepelnek továbbá a 2019.évben megtartott rendezvények (Mach Tech, Automotive, stb.) reprezentációs kiadásai.

### Fentiek alapján a személyi jellegű ráfordítások összege az alábbiak szerint alakul 2019. évben:

- megbízási díjak összege: 1,1 millió forint

- munkabér összege: 9 millió forint

- fizetendő Szociális hozzájárulási adó és szakképzési hozzájárulás 2 millió forint

- saját gépkocsi használat 1 millió forint

- egyéb személyi jellegű ráfordítás 0,37 millió forint

**Személyi jellegű ráfordítások összesen 13,47 millió forint**

A Nyugat-pannon Járműipari és Mechatronikai Központ Nonprofit KFT 2019. évi üzemi eredménye egyező az adózás előtti eredménnyel. Ennek oka az, hogy a pénzügyi műveletek bevételeivel és ráfordításaival nem kellett számolnunk, mivel a KFT nem vett fel banki hitelt, egyéb kölcsönt, ezért nem merült fel pénzügyi műveletek ráfordítása és fizetendő kamat sem. Továbbá nem volt a társaságnál deviza elszámolásokból származó árfolyam veszteség sem, amelyet szintén pénzügyi műveletek ráfordításaiként kötelez elszámolni a Számviteli törvény.

**Beruházási, fejlesztési terv, amortizációs kulcsok, figyelembe vehető értékcsökkenés**

Társaságunk 2019. évben nem vásárolt tárgyi eszközt. Az elszámolt amortizációs költség a korábbi években beszerzett tárgyi eszközök után merült fel, 289 ezer Ft összegben.

*Egyéb ráfordítások:*

Egyéb ráfordítások között a helyi iparűzési adó összegét mutattuk ki, amely 2019.évben 70 ezer Ft volt.

Társaságunk 2019-ben elért eredménye negatív, ezért társasági adó fizetési kötelezettségét az elvárt adóalap szerint teljesíti, amelynek összege 40 e Ft.

**Az alábbi táblázatban mutatjuk be a 2019. évi eredményét, összehasonlító adatként a korábbi év adatainak szerepeltetésével.**

|  |  |  |  |  |  |
| --- | --- | --- | --- | --- | --- |
| **Tétel szám** | **A tétel megnevezése** | **2019.évi terv** | **2019.évi tényleges** | | |
| **2019. 01-06.hó** | **2019. 07-12.hó** | **2019.év összesen** |
| *a* | *b* | *e* |  |  |  |
| 1 | Belföldi értékesítés nettó árbevétele | 2 900 | 2 625 | - | 2 625 |
| **I.** | **Értékesítés nettó árbevétele** | **2 900** | **2 625** | **-** | **2 625** |
| 3 | Saját termelésű készletek állományváltozása | - 2 105 | - 2 105 |  | - 2 105 |
| 4 | Saját előállítású eszközök aktivált értéke | - |  |  | - |
| **II.** | **Aktivált saját teljesítmények** | **- 2 105** | **- 2 105** |  | **- 2 105** |
| **III.** | **Egyéb bevételek** | **26 500** | **8 500** | **11 003** | **19 503** |
| 5 | Anyagköltség | 100 | 62 | 4 | 66 |
| 6 | Igénybe vett szolgáltatások értéke | 12 165 | 5 672 | 3 756 | 9 428 |
| 7 | Egyéb szolgáltatások értéke | 300 | 144 | 176 | 320 |
| 8 | Eladott áruk beszerzési értéke | - |  |  | - |
| 9 | Eladott (közvetített) szolgáltatások értéke |  |  |  | - |
| **IV.** | **Anyagjellegű ráfordítások** | **12 565** | **5 878** | **3 936** | **9 814** |
| 10 | Bérköltség | 9 360 | 4 394 | 5 765 | 10 159 |
| 11 | Személyi jellegű egyéb kifizetések | 2 800 | 1 230 | 36 | 1 266 |
| 12 | Bérjárulékok | 1 872 | 910 | 1 137 | 2 047 |
| **V.** | **Személyi jellegű ráfordítások** | **14 032** | **6 534** | **6 938** | **13 472** |
| **VI.** | **Értékcsökkenési leírás** | **100** | **143** | **146** | **289** |
| **VII.** | **Egyéb ráfordítások** | **400** |  | **70** | **70** |
| **A** | **Üzemi tevékenység eredménye** | **198** | **- 3 535** | **- 87** | **- 3 622** |
| **B** | **Pénzügyi műv. eredménye** | **-** |  |  | - |
| **C** | **Adózás előtti eredmény** | **198** | **- 3 535** | **- 87** | **- 3 622** |
| X. | Adófizetési kötelezettség | 53 | - | 40 | 40 |
| **D** | **Adózott eredmény** | **145** | **- 3 535** | **- 127** | **- 3 662** |

**ÜZLETI TERV**

**2020.**

**Nyugat-pannon Járműipari és Mechatronikai Központ Nonprofit KFT**

**BÉR- ÉS LÉTSZÁMGAZDÁLKODÁS ÉRTÉKELÉSE**

2020. évben a KFT ügyvezetője az előző évhez hasonlóan munkaviszonyban látja el a feladatát, munkáját 1 fő program koordinátor segíti megbízásos jogviszonyban.

**BERUHÁZÁSI, FEJLESZTÉSI ÉS FENNTARTÁSI TERV ÉRTÉKELÉSE**

Társaságunk nem tervez beruházást 2020-ban.

**EREDMÉNYTERV ÉRTÉKELÉSE**

#### BEVÉTELEK

#### Értékesítés nettó árbevétele

2020.évre összesen 4.000 E Ft árbevételt tervezünk szolgáltatásnyújtásból.

#### Egyéb bevételek

Ezen a címen a tulajdonosainktól kapott támogatás összegét vettük számításba 18.000 e Ft összegben.

***Pénzügyi műveletek bevételei***

### Mivel társaságunk folyamatosan fizeti ki a számára nyújtott szolgáltatások ellenértékét, ezért a részünkre átutalt támogatásokból és az általunk végzett szolgáltatásokból származó árbevételünk döntő részét rövid időn belül továbbutaljuk a megbízott külső partnereinknek, munkatársainknak. Ebből adódóan nem várható olyan szabad pénzeszközünk, amely banki betétbe való helyezéséből, egyéb befektetésből bevételt érhetünk el. Pénzügyi műveletek bevételével ezért 2020. évben nem számolunk.

### *KÖLTSÉGEK, RÁFORDÍTÁSOK*

#### Anyagjellegű ráfordítások

Az anyagjellegű ráfordításoknál a tervezett összeg 5.584 e Ft.

Anyagköltségnél 60 e Ft-ot tervezünk. Ez az összeg a nyomtatványok, irodai anyagok beszerzésére fordított kiadásainkat foglalja magában.

Az igénybevett szolgáltatások összege terv szerint 5.284 e Ft.

Ezen a jogcímen a könyvvezetési szolgáltatás díjai, a jogi szolgáltatás díjai, telefondíjak,szakértői közreműködői díjak (marketing, kommunikáció), konferenciákon, rendezvényeken (Mach-Tech Ipar Napjai, illetve Automotive Hungary Kiállítás) való megjelenés díja és a kapcsolódó kiadványok gyártásának ellenértékével kalkuláltunk.

Egyéb szolgáltatásokra 240 e Ft-ot tervezünk.

Egyéb szolgáltatásként kerül kifizetésre 2020. évben terveink alapján a bankszámla vezetés díja, a kamarai hozzájárulás összege, valamint egyéb hatósági, igazgatási költségek.

***Személyi jellegű ráfordítások***

Ezen a címen társaságunk 2020. évre 13.115 e Ft-ot tervez.

Az éves bérköltség (megbízási díjak, munkabér) várhatóan 11.040 e Ft lesz, mely az ügyvezető munkabérét, valamint 1 fő program koordinátor megbízási díját foglalja magában.

Személyi jellegű egyéb kifizetéseket 2020.évben nem terveztünk.

A bérjárulékok 2.075 e Ft-os összege a bérköltséget terhelő járulékokat (szociális hozzájárulási adó, szakképzési hozzájárulás) foglalja magában.

***Értékcsökkenési leírás***

Társaságunk ezen a címen 195 e Ft költséget tervez 2020. évre. Ez az összeg a korábban beszerzett tárgyi eszközök várható értékcsökkenésének összege.

***Egyéb ráfordítások***

Az egyéb ráfordítások tervezett összege 50 e Ft, amelyben a várható iparűzési adó összegét kalkuláltuk.

***Pénzügyi műveletek ráfordítása***

### 2020. évre nem tervezünk pénzügyi műveletek ráfordítását, mivel a KFT várhatóan a 2020. évi befogadott számlák után visszaigényelt áfa összegéből és a várható bevételekből a tervezett kiadásokat fedezni tudja külső forrás bevonása nélkül.

**EREDMÉNY**

Társaságunk 2020. évre 2.918 e Ft adózott eredményt tervez.

**2020. ÉVI ÜZLETI TERV**

|  |  |  |  |  |  |
| --- | --- | --- | --- | --- | --- |
|  |  |  |  |  | adatok E Ft-ban |
| **Tétel szám** | **A tétel megnevezése** | | **2019.évi terv** | **2019.évi tény** | **2020.évi terv** |
| *a* | *b* | | *e* | *e* | *e* |
| 1 | Belföldi értékesítés nettó árbevétele | | 2.900 | 2.625 | 4.000 |
| I. | Értékesítés nettó árbevétele | | 2.900 | 2.625 | 4.000 |
| 3 | Saját termelésű készletek állományváltozása | | -2.105 | -2.105 | 0 |
| II. | Aktivált saját teljesítmények | | -2.105 | -2.105 | 0 |
| III. | Egyéb bevételek | | 26.500 | 19.503 | 18.000 |
| 5 | Anyagköltség | | 100 | 66 | 60 |
| 6 | Igénybe vett szolgáltatások értéke | | 12.165 | 9.428 | 5.284 |
| 7 | Egyéb szolgáltatások értéke | | 300 | 320 | 240 |
| 8 | Eladott áruk beszerzési értéke | |  |  |  |
| 9 | Eladott (közvetített) szolgáltatások értéke | |  |  |  |
| IV. | Anyagjellegű ráfordítások | | 12.565 | 9.814 | 5.584 |
| 10 | Bérköltség | | 9.360 | 10.159 | 11.040 |
| 11 | Személyi jellegű egyéb kifizetések | | 2.800 | 1.266 | 0 |
| 12 | Bérjárulékok | | 1.872 | 2.047 | 2.075 |
| V. | Személyi jellegű ráfordítások | | 14.032 | 13.472 | 13.115 |
| VI. | Értékcsökkenési leírás | | 100 | 289 | 195 |
| VII. | Egyéb ráfordítások | | 400 | 70 | 50 |
| **A** | **Üzemi tevékenység eredménye** | | **198** | **-3.622** | **3.056** |
| **B** | **Pénzügyi műv. eredménye** | | **0** |  | **0** |
| **C** | **Adózás előtti eredmény** | | **198** | **-3.622** | **3.056** |
| X. | Adófizetési kötelezettség | | 53 | 40 | 138 |
| **D** | **Adózott eredmény** | | **145** | **-3.662** | **2.918** |

**Pénzügyi eredmény**

2020. évi üzleti tervünk 1. sz. melléklete tartalmazza a 2020 évi pénzügyi tervünket negyedéves bontásban.

Szombathely, 2020. március 11.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pajor Attila

Ügyvezető Igazgató

1.sz. melléklet

|  |  |  |  |  |  |  |
| --- | --- | --- | --- | --- | --- | --- |
|  | | 2020 |  |  |  |  |
|  |  | 1. negyedév | 2. negyedév | 3. negyedév | 4. negyedév | Összesen |
| **Eredmény** |  | **2 701 550** | **1 351 550** | **1 351 550** | **-2 348 450** | **3 056 200** |
| **Bevételek** |  | **6 500 000** | **7 000 000** | **7 000 000** | **1 500 000** | **22 000 000** |
| *Tulajdonosi támogatás* |  | 6 500 000 | 5 000 000 | 5 000 000 | 1 500 000 | **18 000 000** |
| *Pályázati források/NYPJMK projektekből származó bevételek* |  | 0 | 0 | 0 | 0 | **0** |
| *Vállalati támogatás, tagdíjak* |  | 0 | 0 | 0 | 0 | **0** |
| *Szolgáltatás nyújtásából árbevétel* |  | 0 | 2 000 000 | 2 000 000 | 0 | **4 000 000** |
| *Kamarai támogatás* |  |  | 0 | 0 | 0 | **0** |
| **Kiadások** |  | **3 798 450** | **5 648 450** | **5 648 450** | **3 848 450** | **18 943 800** |
| **Aktivált saját teljesítmény** |  | **0** | **0** |  |  |  |
| **Működési költségek** |  | **3 749 700** | **5 599 700** | **5 599 700** | **3 749 700** | **18 698 800** |
| Személyi költségek |  | 3.278.700 | 3 278 700 | 3 278 700 | 3 278 700 | **13 114 800** |
| *Személyi juttatások (fix személyi költségek)* |  | 2 760 000 | 2 760 000 | 2 760 000 | 2 760 000 | **11 040 000** |
| *Munkaadót terh.járulék* |  | 518 700 | 518 700 | 518 700 | 518 700 | **2 074 800** |
| Dologi kiadások |  | 471 000 | 2 321 000 | 2 321 000 | 471 000 | **5 584 000** |
| *Igénybe vett szolgáltatások(jogi, IT, pénzügyi, szakértői)* |  | 471 000 | 471 000 | 471 000 | 471 000 | **1 884 000** |
| *Egyéb dologi kiadások(utazás, szállás, kommunikáció)* |  | 0 | 0 | 0 | 0 | **0** |
| *Marketing és PR & Kommunikáció* |  | 0 | 1 850 000 | 1 850 000 | 0 | **3 700 000** |
| *Egyéb ráfordítások* |  | 0 | 0 | 0 | 0 | **0** |
| Bérleti díj és rezsi |  | 0 | 0 | 0 | 0 | **0** |
| **Amortizáció** |  | **48 750** | **48 750** | **48 750** | **48 750** | **195 000** |
| **Helyi iparűzési adó** |  |  |  |  | **50 000** | **50 000** |
|  |  |  |  |  |  |  |
| **Beruházási terv** |  |  |  |  |  |  |
| Tárgyi eszk. beszerzés |  | 0 | 0 | 0 | 0 | **0** |
| Immaterális javak besz. |  | 0 | 0 | 0 | 0 | **0** |
| Beruházás, felújítás |  | 0 | 0 | 0 | 0 | **0** |
|  |  |  |  |  |  |  |
| **Erőforrás terv** |  |  |  |  |  |  |
| Alkalmazottak száma (megbízási szerződéssel) |  | 1 | 1 | 1 | 1 | **1** |